الحمد لله وكفى وصلاة وسلاما على عباده الذين اصطفى. آآ ان شاء الله بازن الله احنا دلوقتي خلاص داخلين مكة اخواني في الله. آآ يعني خلاص دخلنا بقى مرحلة السوبر بقى دخلنا في المرحلة النهائية. دخلنا في مرحلة آآ طبعا انتم عارفين ان من اول ما بتخرج لصلاة الجماعة بيبدأ سواء بصلاة الجماعة. انت دلوقتي خلاص داخل مكة
يعني انت داخل دلوقتي في الحاجة اللي بميت الف. يعني الساعة بمية الف ساعة. يعني حضرتك في الحرم ساعة بتركيز بميت الف ساعة. يعني باربع تلاف يوم. يعني ساعة قراية قرآن باربع تلاف يوم قراية قرآن. يعني باتناشر سنة. يعني الساعة الواحدة عبادة باتناشر سنة عبادة. انت متخيل بقى
يعني صلاة فجر واحدة يا جماعة في الحرم باذن الله ربنا يرزقنا يا رب ويمن علينا ويفتح علينا ويتقبل منا يا رب بصلوات عمرك كله باذن الله سبحانه وتعالى حرف القرآن مش بعشر حسنات اضرب في ميت الف عشر في ميت الف. يبقى مليون حسنة بازن الله سبحانه وتعالى. يعني انت اه انت فرصة من اخطر فرص عمرك انت
تقبل الله وان فتح الله سبحانه وتعالى كل ساعة شف انت بقى هتشفي كم ساعة كده في الحرم يوميا باذن الله سبحانه وتعالى. يعني هتاخد كم ساعة كده ايه خالصة مخلصة كده ساعة صلاة يبقى باتناشر سنة صلاة. ساعة زكر باتناشر سنة زكر. ساعة تسبيح باتناشر سنة تسبيح. يعني هتعوض بازن الله سبحانه وتعالى
كتير جدا احد اخواني بيقول طب انا الوقتي لو علي صلوات ممكن بقى الفرض يبقى بميت الف فرض راح علي. فطبعا لا هو ده ده في الثواب. انما مش في
اداك في الاداء واسقاط الفريضة الفريضة الفريضة. الفريضة اللي بميت الف فريضة زيها زي الفريضة اللي هناك بايه؟ مش كده يا شيخ محمد؟ الفريضة اللي هنا بالفريضة اللي هناك عليك هناك الف تصلي هنا الف. الثواب عند الله بقى الله يضاعف لمن يشاء. بازن الله سبحانه وتعالى. فعايزين نتجاوز قلبيا كده لمكة ان شاء الله بازن الله وما نضيعش فيها وقت
آآ يعني الله المستعان في الطريق شوية ريحنا وشوية اجتهدنا. عايزين نعمل العمرة واحنا فاهمين احنا بنعمل ايه. ما نبقاش عاملين زي واحد راح لاحد الملوك فاهدى وعبد ولكن العبد ده كان ميت. يعني عبد ميت في واحد اهدى لواحد جارية ميتة. عبد ميت هيعمل له ايه؟ لا تهدي الى الله عبد ميت. يعني العبادة
يبقى فيها خشوع. الصلاة يبقى فيها خشوع. العمرة يبقى فيها خشوع. الله سبحانه وتعالى جعل بداية العمرة بداية الطواف هو السلام الحجر الاسود. الحجر الاسود ده حجر من بداية الطواف ان ربنا بيزكرك بالجنة. بداية الطواف ان ربنا بيلهم شوقك انك انت مهما بقى كنت تعبان مهما كانت المعوقات
والله العزيم يا اخواني اقسم بالله نصيب. والله العزيم هي نصيب. والله العزيم يا اخواني فعلا لن يطاع الله الا بازنه. والله ما ما ما هتسمع كلمة الا ربنا كاتب لك تسمعها. ولا اي حد مننا هينطق كلمة الا اللي ربنا كاتب له انه ينطقها. ولا حد مننا هيطوف الا لو ربنا فتح قلبه
هي رزق. كلنا بنرجع بلدنا بنشتغل. كل واحد ربنا كاتب له رزق في الدنيا. لو موت نفسك مش هتاخد اكتر من رزقك ولو ما موتش نفسك مش هتاخد اقل من رزقك. هو بالزبط العبادة كده. العبادة دي رزق. فاحنا عايزين قلوبنا تصفى مع الله عشان ربنا يوسع ارزاقنا في العبادة. في
ناس ارزاقها في الدنيا ضيقة وارزاقها في الدين بتدر عليهم اضرارا من السماء. في ناس انا قابلت اخوة طول حياتي والله العظيم جابوا لي عقد نفسية. يعني كنت همرض نفسيا وانا في الكلية وفي ايه؟ يا اخي انت ربنا فاتح لك كده ليه يا اخي؟ يا اخي انا نفسي يعني يعني كان يعملهم ناس تعرفوهم
ناس ما تعرفهمش يدخلوا في شارع يقابلوا شيخ يعديهم بحاجة في العلم الشرعي. يروحوا مكان يقابلوا حد مش عارف يعلمهم ايه في العبادة. في ناس فاتح لهافت فرب انسان مفتوح له في الدنيا ومغلق عليه في الدين. ورب انسان مغلق عليه في الدنيا ومفتوح له في الدين فتح مبين. خلي اعظم
ارزاقنا اهي ارزاق الدين. واعظم عزمنا ونيتنا هي على الدين. قال الله عز وجل من كان يريد حرف الدنيا نؤته منها. ومن كان كان يريد حرف الاخرة نؤتيه منها. انت ارادتك ايه؟ الارادة والعزيمة المتخلقة جواك. على ايه؟ على حرف الدنيا ولا على حرف الاخرة. هو
ربنا هيديك بس هيديك على قد نيتك. من اصبح والدنيا نيته ومن اصبح والاخرة نيته ربنا يديك على قد نيتك. انت نيتك دنيا ولا نيتك اخرة انت عايز توصل لربنا انت رايح لربنا ليه؟ انت دلوقتي في مكان ممكن يفرق معك في اي حاجة انت عايزها. عايز آآ شفاء مرض وركزت ان شاء الله ربنا يشفيك
كل واحد جاي هنا ربنا هيدي له اللي هو عايزه. بازن الله سبحانه وتعالى. انت جاي عايز ايه؟ عايز قلبك يطر. عايز توصل لربنا. عايز ربنا يستعملك في الدعوة اليه. عايز ربنا
ينقلك نقلة في تدينك والتزامك وفهمك للدين. عايز ربنا يقربك منه حقيقي؟ عايز فلوس؟ كل واحد رايح الله اعلم ونيته ايه وعايز من ربنا ايه؟ هي نوايا والله يا جماعة. طبعا الحرمان بيبقى بزنوبنا احنا وبتقصيرنا احنا وبغفلتنا احنا احنا اللي محرومين والله. اللي ما بيتكلمش عن ربنا والله يا اخوانا
اقسم برب العزة اعظم حرمان على وجه الارض. هو الحرمان من الدعوة الى الله. والله اعزم حرمان انك تقابل ربنا يوم القيامة وانت ما اتكلمتش عنه. ولا ولا ولا وليت دينه ولا انت ميت لدعوته. ولا جاهدت من اجل ان تكون كلمة الله هي العليا في قلوب الناس. ده اعزم عشان كده الله سبحانه وتعالى يقول
فلا يستطيعون ايه في سورة يس فلا يستطيعون توصية ولا الى اهلهم يرجعون فلا يستطيعون التوصية بعض المفسرين قالوا اي دعوة انهم يوصوا الناس بالدين. يعني ال الباطل وهم بيحاربوا اهل الدعوة. هو لما هيجي له الموت
هيتمنى انه كان يبقى مكانك. انه كان يبقى هو انت. وهو بيحاربك في حياته وبيحارب انك تتكلم وبيحارب انك تدعو. ومش عايزك تشتغل في الدعوة لما يجي له الموت هيتمنى لو كان هو اللي كان شغال في الدعوة. فلا يستطيعون توصية. امنيته امنية الكفار عند الموت مش بس انه يسلم او
وان هو يتدين او ان هو كان يصلي ان هو كان يبقى منتمي الى الله. كان يبقى داعي الى الله. كان يبقى بيتكلم عن الله. فاحنا محرومين بزنوبنا الفوج كله اه حاجة واحدة وعايزين
ان شاء الله بازن الله ناخد بالنا من بعضنا. ان شاء الله بازن الله اول ما نوصل ونبقى فريق واحد في مكة. ونبقى روحه طبعا مكة آآ كهرباء يعني مكة الفولت بتاعها عالي جدا. آآ
المدينة اه كما تقول الشيخ الشعراوي الله يرحمه الله يغفر له ويرحمه يا رب ويرفع درجاته في عليين. كان يقول لك اه المدينة مكان الجمال ومكة مكان الجلال فالمدينة النبي والسكينة والسلام بقى وباب السلام مكة
اه اه يعني الطواف والسعي مكة يعني الموضوع فيها صعب وكبير ومجهود ومشقة. عشان كده احنا بنروح المدينة الاول نرتاح نتجهز كده وبعد كده نطلع لايه؟ نطلع على مكة. فمكة دي مكان بقى الشغل. بازن الله سبحانه وتعالى. فانت ربنا جعل بداية الطواف هو الحجر الاسود
ليه الحجر الاسود او الحجر الحجر من الجنة؟ فاول حاجة ربنا بيولهب حماسك يعني اما اوريك حاجة حتة طب ايه بقى الاصل بقى ايه اشتاق بقى تشوق بقى اعمل العمرة بشوق الى الجنة. والحاجة التانية ان الحجر الاسود لما نزل من السماء ما كانش بهزا المنزر ما كانش اسود ولكن كما قال حبيب الله محمد
صلى الله عليه وسلم سودته خطايا بني ادم. سودته خبائث بني ادم. سودته كبائر وذنوب وشرك وعبادة اوثان. وزنا ورايات حمر وشرب خمر واكل مال يتيم واكل ربا واغارة سوادات وخطايا بني ادم. يعني تخيل بقى الزنوب عملت كده في حجر من الجنة امال الزنوب عملت ايه
امال الزنوب عملت ايه في حياتك؟ امال الزنوب عملت ايه في نفسيتك؟ نفسيتك مسودة بسبب زنوبك. قلبك مسودة النبي عليه الصلاة والسلام قال نكتت فيه نكتة سوداء مع كل نقطة سوداء سبتها وتعرف بتاعة البطاطس اللي بتنخر فينا. قلوبنا منخورة. منخورة بالزنوب وبالمعاصي. امال الزنوب عملت ايه في قلبك؟ عملت ايه في نفسيتك؟ الاغلاق اللي جوه
وانا ده وعملت ايه في عزيمتك وعملت ايه في رزقك وعملت ايه في في في في بركة كل حاجة في دنيتك الذنوب مسودة علينا عشيقنا. فكأن بمعنى من البداية شف الزنب بيعمل ايه. ها وانت بتستلم الحجر الاسود. افتكر الزنب بيعمل ايه. يلا بقى تب لربنا بقى. يلا بقى اتعب في العمرة دي ان ربنا
يغفر لك زنوبك. اتعب بقى بجد انك ترجع كيوم ولدتك امك. اتعب بقى بجد ان الحجر الاسود اللي جوة قلبك بقى ان القلب الاسود ده مش الحجر الاسود. ادع بقى
القلب الاسود يرجع تاني على الفطرة زي يوم ما ربنا اداه لك. اتعب تاني انك انت تعمل استارت وتعود الى الفطرة مرة ثانية واحنا بنسعى واحنا بنطوف بنعمل الرمل والطباع. النبي عليه الصلاة والسلام كان بيعمل عرض قدام الكفار. شوفوا الدين! شوفوا الدين عمل ايه في المسلمين! شوفوا
المسلمين بقوا اقوياء ازاي لما تدينوا؟ شوفوا المسلمين بقوا صحتهم حلوة ازاي لما بقوا اهل اخرة؟ شف المسلمين بقوا منظمين وماشيين في مع بعض ازاي ومترابطين وبقيت ايمان وحبايب. لما اقبلوا على الله شوفوا المسلمين بقوا عارفين مصلحتهم ازاي ومتقدمين ومتطورين. ومبهرين. اول
تلات تشواط او او الاطباع والرمل في في العمرة دا دا استعراض لابهار الكفار بالاسلام. كأن من المقاصد بتاعة الاسلام ان لازم اهل الباطن يشوفوا يشوفوا الدين عمل فيك ايه يشوفوا الدين اسر فيك قد ايه والدين غير فيك قد ايه والدين زرع جوة قلبك ايه وجوة نفسيتك ايه لازم لازم
نبين للناس الدين فرق معنا قد ايه؟ يعني اه لازم نستفيد من تديننا لان اكبر سبب للتغيير والسعادة والفرحة والرزق والمدد والنور البركة والحفظ اكبر سبب على وجه الارض للتغيير والتأثير. اكبر سبب على وجه الارض للسعادة والفرح والسرور. اكبر سبب على وجه الارض لتغيير الكربات. وكشف
في الهم والغم وازاحة الغمم اكبر سبب على وجه الارض. للتقدم والنهضة والحضارة والتنمية اكبر سبب على وجه الارض للرخاء الاقتصادي والنهضوي والتنموي. اكبر سبب على وجه الارض لكل خير هو الدين. طب انا دلوقتي بقول انا متدين انا بقى استفدت ايه من الدين؟ ما هو الناس هتقتنع
بتدينك على قد ما هي شايفة انت انتفعت من دينك بايه. انت سعيد بسبب تدينك. انت مشرق ومبتسم ومنشرح وطيب النفس بسبب تدينك انت بقيت تمشيط وبقيت امين بسبب تدينك انت الدين عمل فيك ايه؟ آآ بعد الطواف بننطلق على السعي طبعا اخر الطواف بيبقى ركعتين بقى
بتوع تجديد الفطرة اللي هو الركعة الاولى سورة الكافرون واللي هو عند مقام ابراهيم والركعة التانية قل هو الله احد. نفس اللي انت بتقوله بالزبط في سنة الفجر وفي سنة المغرب. سنة الفجر
اللي هي بداية اليوم النبي بيعلمك تجدد فطرتك. اعمل رستارة لفطرتك على التوحيد بالكافرون والاخلاص. وسنة المغرب النبي عودك تبدأ ليلك نهارك في سنة الفجر تبدأ ليلك في سنة المغرب بتجديد الفطرة هنا بقى انت بتعمل نفس الموضوع انت بتجدد فطرتك انت بتجدد العهد مع الله على التوحيد
والعمرة من اخطر من اخطر واعظم واروع واكبر ثمار العمرة هي تجديد الفطرة. انك كيوم ولدتك امك مش بس في الصحيفة. مش بس الصحيفة طهرت. انت من قلبك وفطرتك يوم الرقاب. انت رجعت تاني فبريكة. انت رحت
مصنع هنا بقى رحت التوكيل الاصلي بقى الاساسي. ها ما اتصلحتش اه انت قبل كده كنت بتتصلح عند ايه؟ عند مراكز خدمة خارجية انت المرة دي رايح التوكيل بجد بقى. اه العربية رايحة التوكيل بجد وهتخرج فابريكا بجد. هتخرج بازن الله صفحة بيضا اوعى تهد اللي انت بنيته. اوعى تضيع
اللي انت عملته. اوعى تشخبط تاني بقى. في الصفحة البيضا اللي ربنا يديها لك في هذه العمرة بازن الله سبحانه وتعالى حافظ بقى على اللي انت كسبته. ولو ما ربنا يطلعك لقدام ما ترجعش نفسك وراء تاني
بعد الطواف بنقوم طالعين شيخ احمد طبعا على السعي. هو ايه الفرق بين الطواف والسعي؟ طواف يعني جاي من قول الله سبحانه وتعالى ان الذين اتقوا اذا مسهم طائف من الشيطان تذكروا. فاذا هم مبصرون طائف من الشيطان. الشيطان قعد يطوف حواليك زي ما انت بتطوف حوالين الكعبة كده. ادي عارف
الحرامي اللي قاعد يطوف حوالين القصر. يدور على شباك مفتوح ينط منه يسرق ويقتل. الشيطان قاعد يطوف حوالين قلبك. مدخلك ايه؟ اه مدخلك النساء. مدخلك الفلوس مدخلك الشهرة والحب ونفسك وانك ما تستحملش كلمة على نفسك. ما ايه مدخلك؟ ادخل لك منين؟ او انت بالظبط ده اللي انت بتعمله في الطواف
يا رب اوصل لك منين ؟ يا رب افتح لي باب اوصل لك منه. يا رب افتح لي والذين جاهدوا فينا لنهدينهم ايه ؟ مش لنهدينهم اليك في فرق لنهدينهم سبلنا. لان منى عنيد المؤمن انه يلاقي طريق يوصل منه لربنا. السبيل هو الطريق الموصل
للغاية. الطريق الموصل للغاية. انا عندي غاية هي الله. اوصل لك ازاي؟ ادخل عليك منين يا رب؟ كيف افتح لي باب طلق منه وقلب يتطهر به. ونفس تزكو به وارضيك به افتح لي بابه يا رب. افتح لي باب. انت بتفضل بقى تجاهد لحد ما ربنا يفتح لك الف باب
ما انتاش عارف بقى تاخد ايه وتسيب ايه فهو ده ده منى المؤمن ان ربنا يفتح له باب. فيه بقى اللي ربنا يا ترى ربنا يفتح لك ابواب ايه بعد
ايه الابواب اللي انت هترجع بها ربنا يفتحها لك؟ انا فاكر برة وانا طالب في الكلية وقاعد في آآ مكان خلوي كده ميت خميس جنب المنصورة. وبقول يا رب افتح لي باب واحد اوصل لك كله. باب واحد. يعني مش عارف طريق عايز طريق اغير نفسي به. اصلي قال له ايه؟ جه يوم انت ما انتش عارف تعمل ايه وتسيب ايه
تروح تتدبر ولا تنزل مقابر ولا تنزل جولة ولا تروح تحضر دروس ولا تفتح المصحف وتعيش ليلة مع تفسير سورة وترتل السورة وتعيش ولا انت مش عارف تعمل ايه. يعني من كتر يا اخوانا ربنا كريم. ومن اعظم يعني مظاهر كرم الله كرم الله في الابواب
الموصلة اليه والذين جاهدوا فينا لنهدينهم سبلنا. يبقى انت جاي هنا عشان ربنا يفتح لك باب جديد توصل منه لربنا او يشرح صدرك لباب من الابواب توصل منه لربنا. ربنا هيوصلك له بالدعوة ولا بالاعمال الخيرية ولا بالصحبة الصالحة؟ ولا بقيام الليل يا بخته! يا بخته اللي ربنا
قيام الليل. ربنا ركبه البراق اللي هيوصله لكل حاجة بعد كده. يا بخته اللي ربنا يفتح له في قيام الليل. يا بخته اللي هيصبر على باب ربنا لحد ما ربنا يفتح له باب. من الابواب
قد يوصلوا اليه. اي باب ربنا يفتحه لك خلاص ابشر. امسك فيه بقى وكلبش فيه وانطلق الى الله سبحانه وتعالى به آآ آآ السعي بيجي بعد الطواف لان ما ينفعش الطواف من غير سعي. وما ينفعش سعي من غير طواف. ما ينفعش شوق وافتقار ويا رب ادخل لك منين؟ ويا رب وصلني ومن غير سعي
من غير ما تسعى انت كلمنجي. حتى اذا جاء احدهم الموت قال رب يا دكتور احمد ارجعون ها يعني سمعتها من الدكتور احمد سعد مرة كانت لزيزة بصراحة جدا جميل جدا. آآ دكتور احمد بنوع اللي ما بيزاكر اية وحديس ما شاء الله غواص يعني بيجيب اقوال ممكن يعني ايه يعني لو انت حتى قريت قبل كده في التفاسير
فبيقول لك هو وهو بيموت بيكلم اتنين. بيكلم وهو بيموت بيكلم اتنين. بيكلم ربنا رب وبيكلم ارجعون رجعوني انتم واخدني فين ؟ لعلي اعمل. انا عايز اشتغل. لعلي اعمل صالحا فيما تركت. كلا انها كلمة
انت بتاع كلام احنا مش عايزينا بتوع كلام. بتاع الطواف بس مش هيوصل ما انتاش هتوصل بالطواف بس مش هتوصل بالشوق بس مش هتوصل بالافتقار بس مش هتقضي المعاني الراهبة اللي انت قاعد تحلق وانت بتعيش فيها في الطواف دي مش هتوصل بها بس. مش هتوصل بطواف من غير سعي. لازم سعي
وساي بتروح الصف تاني مرة صفا يا عم ما خلاص ما انت رحت الصفا راجع الصفا تانية ليه ؟ الباب اللي هاقف عليه لو ما تفتحليش هارجع اقف تاني وهارجع اقف تاني
ممكن المرة اللي ما اتفتحليش فيها وانا واقف عليه كنت لسة ما استاهلش. كان عندي زنب. كان ربنا بيختبر صدقي. هارجع اقف تاني. مش معنى ان ما اتفتحليش في باب الدعوة ان انا خلاص ما انفعش فيه
هرجع احاول تاني وهرجع احاول تالت. فاكر مرة واحنا طلبة وكنت قاعد مع اتنين من اخواني منهم دعاية مكسورة دلوقتي جدا ومنهم واحد دلوقتي يعني ايه اللهم بارك مجتهد جدا في الكتب والحاجات دي بس يعني ايه ممكن معظم ما يعرفهوش يعني. وقاعدين بنزاكر في سنة خامسة في الكلية. وقعدنا واحنا بنزاكر ما ينفعش. لازم نشتغل
الدعوة طب نعمل ايه ؟ يلا ننزل نكلم الشباب في الشوارع. طب ننزل ما فيش لا خبرة ولا حد مننا عارف حاجة اصلا يعني اتكلم شوية يعني انت عندك دين بس الكلام مع الشباب في الشارع
الصحبة عايز حد يفهمك تعمل ايه ؟ يعني فنزلنا قعدنا احنا التلاتة نقف قدام الشاب كده مش لاقيين حاجة نقولها. يعني مش فعلا ما حدش فينا عارف يجيب ولكن احنا عايزين سبحان الله هل بعد كده ان ده اغلاط؟ مرت الايام وربنا فاتح لنا في الدعوة اليه. فضل ومنة الله وبكرم الله سبحانه وتعالى. مش معنى ان الباب اتقفل النهاردة انه يفضل
لعل الباب مقفول اختبار من ربنا لصدقك. ولعل اللحظة اللي انت ممكن تزهق فيها وتفطر فيها وتحبط فيها وتدي ضهرك هي اللحزة اللي الباب يتقفل فيها. ما تيأسش اصبر على باب الله لان ما فيش باب تاني اصلا. لا لا باب الا باب الله. للوصول الى اي فرج. وللوصول الى اي سعادة. اوعى في يوم من الايام تزن ان فيه
في طريق غير طريق ربنا هيوصلك لاي نجاح في الدنيا وفي الاخرة. اليقين هو انك توقن ان ما فيش وصول لاي سعادة ولا نجاح ولا تقدم. في دنيا ولا اخرة الا بالله سبحانه وتعالى. والا من طريق الله سبحانه وتعالى وحده. فلازم نسعى ولازم نتعلم السعي. السيدة هاجر سعت في
كان والفتح جه في مكان تاني. وسعد في وقت والفتح جه في وقت تاني. وسعد عشان سبب والفتح جه بسبب تاني. قوانين تانية خالص قوانين تانية خالص السعي بيعلمها لك في معاملة ربنا. السعي بيعلمك انك تسعى وتهرول. المرة الوحيدة في الشرع كله اللي طلب منك الهرولة كانت في المسعى
ايه ده! يعني الحديس من تقرب الي تقربت منه. شبر الزراع. من اتاني يمشي اتيته هرولة. نعم فربنا ما قالش ومن اتاني يهرول. واحد بيهرول لربنا نادر الانبياء اللي هرولوا لربنا فهي جت بصيغة التغليف بقى. ومن اتاني يمشي؟ ده اخر سرعة الصالحين يعني بس انت اعملها انت بس
واستمر في الدين بسرعة المشي ده ايه؟ واقم على هذه العبادة. المرة الوحيدة اللي انت بتهول لربنا في المسعى. السعي بيعلمك ان الفتح جاي ولكن ما تربطش سعيك بفتح الله. انت بتسعى لان دي عبادة. زي ما الطواف عبادة. انت بتسعى لان دي عبادة. ممكن الفتح
بنيجي السيدة هاجر كان نفسها حد من القبائل ينقزها. اللي انقزها ملك من السماء. كان نفسها حد يجيب لها ماية من اي بير اللي انقزها زمزم. كان نفسها وهي تسعة تلاقي الفتح. الفتح ما جاش غير بعد ما بطلت سعي وقعدت محبطة خلاص. مش لاقية حاجة تعملها. كان نفسها فالفتح جه كانت بتسعى عشان مكان الفتح
يبقى من على جبل الصفا والمروة. الفتح جه في مكان تاني خالص. في جبل زمزم. ما تربطش سعيك بفتح الله. ايقن ان الفتح جاي جاي. ايقن. يقين راسخ ربنا كريم. ربنا كريم. ربنا ما بيخزلش عبده ولا بيبيع عبده ولا بيتخلى عن عبده. ابدا طول ما انت مقبل على الله هتجد اكرم معاملة واحسن معاملة واعلى
الحملة على الاطلاق ولكن اصدق الله يصدقك الله. آآ ربنا سبحانه وتعالى يجعلها عمرة مباركة طيبة متقبلة. لأ احنا هنعمل عمرة مع بعض بازن الله سبحانه وتعالى الجو الجماعي بصوا نصيحة لواحد استخلصها من مواسم الجمعية اللي زي رمضان. ما تجيش في اوقات المواسم العبادة الجماعية. وتفتكر انك انت هتبقى
آآ مازنجر لوحدك هتخسر في اوقات يعني زي رمضان احسن حاجة عشان تكسر الدنيا في رمضان التزم ببرنامج التراويح في المسجد والتهجد في المسجد بص احسن حاجة في اوقات اللي ربنا مدي حماس جماعي امشي مع الحماس الجماعي ده. ده احسن اداء على الاطلاق
هتلاقوا اوقات فردية في النص انطلق الى الله سبحانه وتعالى بها. يعني انا نفسي انا نفسي وزتني في المدينة كزا مرة ان انا افصل. يعني ولكن افتكرت هزه القاعدة لاني فعلا كل ما بخالفها انا
يعني ان احسن حاجة انك انت ان شاء الله بازن الله ترتبط باخوانك ترتبط بالقافلة اللي ماشية فتح الله عليكم ونفع الله بكم ويسر الله امركم ان شاء الله بازن الله
ما فيش وقت يا جماعة نقطة. يعني آآ آآ هنطلع ان شاء الله بازن الله يا دوبك تحط شنطتك ما اعرفش هتعمل ايه يعني ايه يعني الايدي بقى وننزل فورا عشان هننطلق بازن الله سبحانه وتعالى الى اخوانا. في روتانا ناخدهم ان شاء الله بازن الله يكونوا هم تحت بقى. المفروض دكتور
ان شاء الله بازن الله ونصلي المغرب والعشاء ان شاء الله بازن الله في الحرم المكي ان شاء الله بازن الله يا رب اللهم يسر. ثم نبدأ العمرة ان شاء الله بازن الله وبعد كده نشوف اي حد بقى في الحلاقة. نستغله بقى بسبعة ريال ولا حاجة ويحلق له ان شاء الله